# Josep Vicent Camps i Paricio

Josep Vicent Camps i Paricio (Xirivella, 17 de març de 1958), més conegut com Vicent Camps, és un rapsode i poeta valencià. Al llarg de la seva trajectòria ha posat veu als versos d'escriptors com Vicent Andrés Estellés, Marc Granell, Carmelina Sánchez-Cutillas o Maria Beneyto.

## Trajectòria

Va estudiar declamació a la Societat Coral El Micalet i ha fet cursos de veu amb Fernando Bañó i Helen Rowson. Ha impartit tallers de poesia recitada i també coordinat clubs de lectura poètica per a associacions i alumnat d'Escoles Permanents d'Adults.
En les seues col·laboracions hi ha treballs en directe i discs, entre altres amb els concertistes de guitarra José Guerola, Sergio Santes i Miquel Pérez Perelló, el contrabaixista Vicent Climent, el grup de música La Dispersione, el grup Obrint Pas en el seu disc Coratge, els cantautors Lucho Roa i Jordi Gil, el cantant de flamenc el Niño de Elche, el treball coral de música i poesia La màquina del temps, així com a solista recitador en orquestres i bandes. La Generalitat Valenciana el va triar junt a Lola Camps i els músics Miquel Pérez Perelló i Gloria Aleza per a homenatjar al poeta valencià Francisco Brines a la capella ardent celebrada al Palau de la Generalitat el 23 de maig de 2021.
En la XXXV Trobada d'Escoles en Valencià celebrada a Xirivella l'any 2023 va rebre el reconeixement pels seus 30 anys dedicats a la recitació i divulgació de poesia en valencià.

## Poesia

* Taller. Salamanca: Celya, 2003.
* Miscelánea. Logronyo: 4 de Agosto, 2008.
* Pena capital. Tenerife: Baile del Sol, 2009.
* El clot de la lluna. Carcaixent: Edicions 96, 2011.
* Estellés recitable. Carcaixent: Edicions 96, 2013.
* Paraula màgica. Navarrés: Editorial Babilonia, 2015.
* Marc Granell recitable. Carcaixent: Edicions 96, 2015.
* Els botxins de la innocència. Alzira: Neopàtria, 2019.
* A dues mans, amb el poeta visual Paco Pérez Belda. Navarrés: Babilonia Asociación Cultural, 2020.
* Nàixer tantes vegades. El Petit Editor, 2023.
* Regreso a Mosqueruela. El Petit Editor, 2024.

## Discografia

* Poetes per a tots (Estudis Alameda. València, 1999).
* Voces del extremo (Fundación Juan Ramón Jiménez. Huelva, 2001).
* Veu nua (Gad Gad Músic. València, 2011).
* Machadianament, Marc Granell, amb el cantautor Lucho Roa (Lucho Roa. València, 2015).
* Miguel Hernández, amb el guitarrista Miquel Pérez Perelló. Gravat als estudis de Pau Chàfer a Xàtiva l'any 2017.
* El collar de la coloma, amb el guitarrista Miquel Pérez Perelló. Mescla i masterització: Tahir Durkalic. Dénia, any 2022.

## Referències

* ↑ Espí, M. «Vicent Camps i Miquel Pérez reviscolen els versos a ‘Marc Granell Recitable’». Levante, 19-04-2022. [Consulta: 22 maig 2023].
* ↑ «Vicent Camps ens recita un poema…» (en castellà). Revistaparnaso, 18-10-2021. [Consulta: 22 maig 2023].
* ↑ «Vicent Camps "La paraula pot contribuir a canviar el món"». Tornaveu, Associacionisme i Cultura, 01-02-2017.
* ↑ «"La màquina del temps", un directe acurat de nostàlgia poderosa». Diarilaveu.com, 11-06-2016.
* ↑ «Los valencianos homenajean y dan un "último abrazo" a Francisco Brines, un "maestro de poesía y vida"». Cultura Plaza, 23-05-2021.
* ↑ «Nit del Guaix, coordinadora pel valencià a l'Horta Sud». Diari La Veu del País Valencià, 03-04-2023.